
ΠΑΡΑΡΤΗΜΑ ΙV – ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ

	ΤΕΚΜΗΡΙΩΣΗ
	ΠΑΡΑΠΟΜΠΗ

	ΟΜΑΔΑ 1

	1.1
	Προμήθεια και εγκατάσταση αυτόματου συστήματος αυτόνομης πρόσβασης  ατόμων με κινητικά προβλήματα στη θάλασσα 

	
	Η διάταξη, θα είναι ενεργειακά ανεξάρτητη και κατασκευασμένη από ανθεκτικά, στο θαλάσσιο περιβάλλον, υλικά. Το σύστημα που θα εγκατασταθεί προορίζεται για να παρέχει σε κινητικά ανάπηρους ή σε άτομα τα οποία εν γένει είναι περιορισμένης κινητικότητας, τη δυνατότητα αυτόνομης πρόσβασης στη θάλασσα, χωρίς όμως να γίνεται δυσχερής η διέλευση των υπόλοιπων επισκεπτών – χρηστών. Για το λόγο αυτό θα πρέπει το προς προμήθεια σύστημα να καταλαμβάνει το δυνατόν μικρότερο χώρο, να είναι εύκολο στη χρήση, χωρίς να απαιτείται καμία ιδιαίτερη εκπαίδευση του τελικού χρήστη αλλά και να εξασφαλίζει απόλυτη ασφάλεια στους χρήστες ή και τους συνοδούς αυτών.
	ΝΑΙ
	
	

	
	Οι εργασίες που περιγράφονται σ' αυτές τις προδιαγραφές περιλαμβάνουν, μεταξύ άλλων, την προμήθεια, κατασκευή, εγκατάσταση και δοκιμή των επί μέρους συστημάτων και όλης της εγκατάστασης.
	ΝΑΙ
	
	

	
	Ο Ανάδοχος του έργου είναι υποχρεωμένος να προμηθεύσει και εγκαταστήσει όλα τα απαιτούμενα υλικά για τη συγκρότηση ολοκληρωμένης εγκατάστασης. Η όλη εγκατάσταση θα εκτελεσθεί με υλικά αρίστης ποιότητας και σύμφωνα με τους Επίσημους Κανονισμούς και τις οδηγίες της Υπηρεσίας και θα περιλαμβάνει εκτός από τα παρακάτω ρητά αναφερόμενα και κάθε άλλο υλικό ή εξάρτημα απαραίτητο για την ικανοποιητική κατασκευή και την ασφαλή λειτουργία της διάταξης, ακόμη και εάν δεν αποτυπώνεται σε κάποια περιγραφή ή προδιαγραφή.
	ΝΑΙ
	
	

	
	Όλα τα μηχανήματα, συσκευές, υλικά και εξαρτήματα θα είναι καινούργια, άριστης ποιότητας, στιβαρής κατασκευής και ασφαλούς λειτουργίας, μη υποκείμενα σε ταχεία φθορά και ικανά να λειτουργήσουν με την ελάχιστη κατά το δυνατό συντήρηση.
	ΝΑΙ
	
	

	
	Όλα τα μηχανήματα, συσκευές, υλικά, όργανα και εξαρτήματα θα παραδοθούν πλήρως εγκατεστημένα και σε κατάσταση κανονικής και άψογης λειτουργίας.
	ΝΑΙ
	
	

	
	Ο Ανάδοχος κατόπιν συνεννόησης με το αρμόδιο όργανο θα καθορίσει την ακριβή θέση όπου θα πραγματοποιηθεί αναβάθμιση της προσβασιμότητας της παραλίας στην επιλεγμένη περιοχή. 
	ΝΑΙ
	
	

	
	Ο Ανάδοχος πριν την έναρξη των όποιων προμηθειών θα υποβάλλει πλήρη και σαφή τεχνική περιγραφή (πίνακας υλικών) που θα καθορίζει ακριβώς τα τεχνικά στοιχεία όλων των μηχανημάτων, συσκευών, οργάνων και γενικώς των υλικών (εργοστάσιο κατασκευής, τύπος, υλικά κατασκευής, τεχνικά χαρακτηριστικά κλπ.), καθώς και σχετικά σχεδιαγράμματα εγκαταστάσεων σύμφωνα με την παρούσα και την προσφορά.
	ΝΑΙ
	
	

	
	Τα τεχνικά χαρακτηριστικά στοιχεία/φυλλάδια / prospectus του εξοπλισμού πρέπει να είναι σαφή και πλήρη ώστε να είναι δυνατός ο σχηματισμός ασφαλούς κρίσης για την ποιότητα και καταλληλότητα τους και τα όποια πιστοποιητικά αυτού να είναι διαθέσιμα προς υποβολή στην Επιβλέπουσα Υπηρεσία εφόσον ζητηθούν. Τυχόν έγκριση υλικών και εν γένει εγκαταστάσεων δεν αποκλείει την αποξήλωση τους εφόσον μετέπειτα διαπιστωθεί ακαταλληλότητά τους για διάφορους λόγους.
	ΝΑΙ
	
	

	
	Η διάταξη θα συμμορφώνεται με τις βασικές απαιτήσεις των οδηγιών, 99/5/ΕC (Τερματικός τηλεπικοινωνιακός εξοπλισμός και ραδιοεξοπλισμός (ΠΔ 44/2002), 2004/108/EK (Ηλεκτρομαγνητική Συμβατότητα) και 2006/42/ΕΚ (Γενική οδηγία των μηχανών) και φέρει τη σήμανση CE.
	ΝΑΙ
	
	

	
	Η κάθε διάταξη θα είναι συνδεμένη με το διαδίκτυο και αξιοποιώντας την τεχνολογία του Internet Of Thinks θα μπορεί να παρέχει σε πραγματικό χρόνο πληροφορίες όπως κατάσταση που επικρατεί στην ακτή, θερμοκρασία αέρα, θερμοκρασία νερού. Ακόμη θα παρέχεται η δυνατότητα να παρακολουθείται η διάταξη μέσω της τηλεμετρίας ώστε να υπάρχει πλήρη εικόνα για την κατάσταση που βρίσκεται η συσκευή και αν κάποια παράμετρος πλησιάζει σε οριακές τιμές, να προλαβαίνετε κάθε πιθανή βλάβη. Ανάλογα με το πακέτο σύνδεσης που χρησιμοποιείται θα αποτελεί και WiFispot.
	ΝΑΙ
	
	

	
	Η διάταξη θα πρέπει να έχει τις δυνατόν μικρότερες διαστάσεις, ώστε να υπάρχει η δυνατόν μικρότερη όχληση, αλλά και η δυνατόν μικρότερη παρέμβαση στον περιβάλλοντα χώρο.
	ΝΑΙ
	
	

	
	Το προσφερόμενο σύστημα θα πρέπει να είναι πλήρως αυτόνομο ενεργειακά, εξασφαλίζοντας την απαραίτητη ενέργεια λειτουργίας του μέσω μιας μπαταρίας κατάλληλης χωρητικότητας που θα φορτίζεται ελεγχόμενα από  Φ/Β στοιχείο. Με αυτό τον τρόπο το σύστημα θα έχει τη δυνατότητα να λειτουργήσει σε καταστάσεις χαμηλής ηλιοφάνειας ενώ δεν απαιτείται καμία σύνδεση με το ηλεκτρικό δίκτυο.
	ΝΑΙ
	
	

	
	Εντός του συστήματος ελέγχου (με κεντρικό πίνακα)  της διάταξης θα βρίσκονται εγκατεστημένοι όλοι οι απαραίτητοι αυτοματισμοί για την λειτουργία της διάταξης καθώς και ο μηχανισμός κίνησης της διάταξης.
	ΝΑΙ
	
	

	
	Σε αυτόν θα συνδέονται με κατάλληλο τρόπο το σύστημα κύλισης του αμαξιδίου έως ότου φτάσει σε κατάλληλο βάθος εντός της θάλασσας. Επάνω στις ράγες θα είναι τοποθετημένο ένα ειδικά διαμορφωμένο κάθισμα το οποίο θα ολισθαίνει κατά μήκος των ραγών.
	ΝΑΙ
	
	

	
	Στο τέρμα της διαδρομής θα είναι ενσωματωμένη στο τελικό τμήμα, είτε θα μπορεί να προσαρμόζεται σε αυτό η κουπαστή (χειρολισθήρας) η οποία θα είναι κατασκευασμένη από ανοξείδωτο χάλυβα και θα βοηθά το χρήστη στην αποβίβαση και επιβίβαση εντός της θάλασσας.
	ΝΑΙ
	
	

	
	Η εγκατάσταση της διάταξης θα γίνεται με τέτοιο τρόπο ώστε ο χρήστης να έχει πρόσβαση στο σημείο της αφετηρίας με το αμαξίδιό του και να μπορεί να επιβιβαστεί στο ειδικό κάθισμα της διάταξης.
	ΝΑΙ
	
	

	
	Ο χρήστης μόλις επιβιβαστεί στο κάθισμα θα μπορεί να ενεργοποιήσει το μηχανισμό κίνησης μέσω τηλεχειριστηρίου και το κάθισμα, θα κινείται προς τη θάλασσα με ασφαλή τρόπο.
	ΝΑΙ
	
	

	
	Στο τερματικό σημείο της διαδρομής το κάθισμα θα σταματά αυτόματα, και θα είναι δυνατή η αποβίβαση του χρήστη εντός της θάλασσας.
	ΝΑΙ
	
	

	
	Μετά το πέρας της κολύμβησης θα ακολουθείται η αντίστροφη διαδικασία. Ο χρήστης θα επιβιβάζεται ξανά στο κάθισμα, θα δίνεται εντολή από το τηλεχειριστήριο, το κάθισμα θα κινείται προς την ξηρά και θα σταματάει αυτόματα στο σημείο αφετηρίας. Σε οποιοδήποτε στάδιο της κίνησης θα πρέπει να είναι δυνατή η διακοπή της κίνησης μέσω του τηλεχειριστηρίου ή και χειροκίνητα.
	ΝΑΙ
	
	

	
	Για την περίπτωση ηλεκτρικής ή μηχανικής βλάβης της διάταξης, θα υπάρχει πρόβλεψη για χειροκίνητη λειτουργία με σκοπό την επαναφορά του χρήστη στο σημείο αφετηρίας. Το προσφερόμενο σύστημα θα πρέπει να περιλαμβάνει φωτοσυναγερμό. Η τοποθέτηση φωτοσυναγερμού απόσκοπά στην αποτροπή κακόβουλων ενεργειών και χρήσεων τις νυχτερινές ώρες.      Επίσης, το σύστημα θα διαθέτει ντουζιέρα, η οποία να είναι εύκολα προσβάσιμη για χρήση από ΑΜΕΑ. Είναι επιθυμητό, η ντουζιέρα, να μπορεί να ενσωματωθεί στην αυτόνομη διάταξη.
	ΝΑΙ
	
	

	
	Όλα τα δομικά μέρη της διάταξης καθώς και όλα τα υλικά και μικρουλικά σύνδεσης (κοχλίες, άξονες κλπ) θα είναι κατασκευασμένα από ανοξείδωτο χάλυβα κατάλληλο για θαλάσσιο περιβάλλον(πχ AISI 316L, AISI 304L, κλπ). Τα υπόλοιπα μέρη μπορούν να είναι από υλικά ανθεκτικά στη διάβρωση (πχ πολυμερή υλικά, εμποτισμένη ξυλεία κλπ). Σε κάθε περίπτωση τα υλικά που θα προσφερθούν θα πρέπει να είναι κατάλληλα για χρήση σε θαλάσσιο περιβάλλον. Ο χώρος του ντουζ θα είναι συνεπίπεδος με το υπόλοιπη επιφάνεια, η ομαλή δε απορροή του ύδατος θα εξασφαλίζεται με την διαμόρφωση κλίσεωνΤοακροφύσιο θα πρέπει να είναι ρυθμιζόμενης κατεύθυνσης και μεταβλητής ροής τόσο για την εξοικονόμηση του νερού όσο και για μεταβαλλομένη ροή σε περίπτωση ανέμων. Ο Δήμος θα φροντίσει για τη σύνδεση του δικτύου ύδρευσης με το ακροφύσιο του ντουζ.
	ΝΑΙ
	
	

	
	Το παραπάνω σύστημα θα παραδοθεί πλήρες και έτοιμο για χρήση και θα συνοδεύεται από εγχειρίδια χρήσης, εγκατάστασης, συντήρησης και απεγκατάστασης.Η κάθε διάταξη να συνοδεύεται από τουλάχιστον πέντε  (5) τηλεχειριστήρια.
	ΝΑΙ
	
	

	
	Οδηγίες χειρισμού της διάταξης θα βρίσκονται αναρτημένες σε ευδιάκριτο σημείο πάνω στην διάταξη ώστε να μπορούν να ενημερωθούν για τη χρήση της συσκευής τα ΑΜΕΑ και οι συνοδοί τους, τουλάχιστον στην Ελληνική γλώσσα.
	ΝΑΙ
	
	

	
	Ο Ανάδοχος θα εκπαιδεύσει προσωπικό της αναθέτουσας αρχής στην συναρμολόγηση, αποσυναρμολόγηση και λειτουργία του υπό προμήθεια εξοπλισμού.
	ΝΑΙ
	
	

	
	Ο Ανάδοχος θα πραγματοποιεί μηνιαίως συντήρηση της διάταξης για την πρώτη θερινή περίοδο εγκατάστασης για κάθε μήνα που θα είναι σε λειτουργία.
	ΝΑΙ
	
	

	
	Τα βασικά στοιχεία διαστασιολόγησης και απαιτήσεων που πρέπει να ληφθούν υπόψη για τις συγκεκριμένες διατάξεις είναι:
· Μέγιστο βάρος χρήστη: τουλάχιστον έως 120 kg
· Τύπος τροφοδοσίας : Συνεχές ρεύμα
· Τροφοδοσία ηλεκτροκινητήρα : 12Vdc
· Τροφοδοσία ηλεκτρολογικού πίνακα : 24Vdc
· Ταχύτητα διαδρομής: από 0,10 έως 0,20m/s
· Χρήσεις ανά μέρα: μέγιστο 30 χρήσεις
· Ημέρες λειτουργίας χωρίς ηλιοφάνεια: μέγιστο 3 ημέρες
· Ύψος Καθίσματος στο σημείο αφετηρίας : περίπου 50 cm
	ΝΑΙ
	
	

	
	Για το σύνολο της διάταξης θα πρέπει να ληφθεί μέριμνα για τη στήριξη της στο έδαφος. Σε κάθε περίπτωση δεν θα πρέπει να προκαλείται η οποιαδήποτε αλλοίωση στα χαρακτηριστικά της παραλίας και σε κάθε περίπτωση ο τρόπος στήριξης θα πρέπει να έχει την έγκριση της Υπηρεσίας. Η ευθύνη για την επιτόπια ακριβή λήψη υψομέτρων, διαστάσεων, ευθυγραμμιών κλπ και τις συναφείς παραγγελίες υλικών που συγκροτούν κάθε διάταξη, βαρύνει αποκλειστικά τον Ανάδοχο.
	ΝΑΙ
	
	

	ΟΜΑΔΑ 2

	2.1
	Σύστημα καθοδήγησης ατόμων με μερική ή χωρίς όραση για αυτόνομη κολύμβηση

	
	Το σύστημα θα καθοδηγεί τα άτομα με μερική ή καθόλου όραση στην παραλία και θα τους επιτρέπει να εισέρχονται στη θάλασσα, να κολυμπούν ελεύθερα και να επιστρέφουν στην θέση τους στην παραλία με ασφάλεια, χωρίς την παρουσία συνοδού. Θα ενημερώνει τον χρήστη για την γεωγραφική του θέση κατά την κολύμβηση, την απόσταση του από την παραλία, το βάθος του νερού κ.ά. Ο σχεδιασμός του, θα αποσκοπεί στην ικανοποίηση του αισθήματος φυσικής και ψυχολογικής ασφάλειας, της οικειότητας με το χώρο και θα τονώνει το ενδιαφέρον για το χώρο. Θα είναι ένα σύστημα διακριτικό και ελαφρύ, ώστε να μπορεί να αποθηκεύεται εύκολα. 
Το σύστημα θα αποτελείται από : 
	ΝΑΙ
	
	

	
	Πίνακα παραλίας, ο οποίος θα ενημερώνει το χρήστη για τον τρόπο λειτουργίας του συστήματος καθοδήγησης στην παραλία και για  τη διάταξη των σημαδούρων στη θάλασσα . 
Θα δραστηριοποιείται από έναν πομπό, με τον οποίο θα έχουν εξοπλιστεί οι χρήστες. Θα διαθέτει σημεία απόθεσης και παραλαβής μπαστουνιού και πετσέτας, με αναγνώσιμα σύμβολα όμοια με τα σύμβολα των αισθητήρων αφής. Θα τροφοδοτείται από ηλιακό πίνακα, που θα εξασφαλίζει με μια μπαταρία την βέλτιστη αυτονομία για την χρονική περίοδο λειτουργίας/χρήσης του εξοπλισμού. Ο σκελετός του θα είναι ανοξείδωτος, κατά προτίμηση κατασκευασμένος από αλουμίνιο. Θα διαθέτει εξωτερική κάλυψη IP67 και ύψος 1500 mm τουλάχιστον. Στην επιφάνειά του θα φέρει επεξηγηματικό κείμενο και λογότυπα που θα ζητηθούν από τον Δήμο.
Ποσότητα : Ένα (1 ) τεμάχιο
	ΝΑΙ
	
	

	
	Αδιάβροχο τηλεχειριζόμενο πομπό, ο οποίος  χρησιμοποιείται σε συνδυασμό με τον πίνακα παραλίας και τις σημαδούρες θάλασσας, για να επιτρέπει στο χρήση τον εύκολο προσανατολισμό του. 
Το τηλεχειριστήριο διαθέτει τρία κουμπιά, το καθένα για διαφορετική λειτουργία:
 α) Αίτημα τοποθεσίας/καθοδήγησης 
κολύμβησης. 
 β) Αίτημα επιστροφής στην παραλία. 
 γ) Αίτημα αναζήτησης βοήθειας έκτακτης 
ανάγκης.  
Ποσότητα : τέσσερα (4 ) τεμάχια
	ΝΑΙ
	
	

	
	Σημαδούρα προσανατολισμού θαλάσσης με μηχανισμό ηχητικών σημάτων, κατασκευασμένη από συμπαγές υλικό Ip67 και στηρίγματα  μηχανισμού από ανοξείδωτο χάλυβα. Τα ηχητικά σήματα, θα επιτρέπουν τον προσανατολισμό στα άτομα με δυσκολίες όρασης. Με τη βοήθεια του αδιάβροχου τηλεχειριστηρίου, θα λαμβάνουν οδηγίες για την ελεύθερη κολύμβηση, καθώς και για την έξοδο από το νερό και την επιστροφή στην παραλία.  Ο μηχανισμός θα τροφοδοτείται από ηλιακό συλλέκτη, που θα εξασφαλίζει, χάρη σε μια μπαταρία, τη βέλτιστη αυτονομία για τις ώρες χρήσης του εξοπλισμού. Ο όγκος της σημαδούρας θα είναι περίπου 15 λίτρα, η διάμετρος της περίπου 320 mm, το ύψος της περίπου 800mm και το χρώμα της θα είναι έντονο, κατά προτίμηση  πορτοκαλί.
Ποσότητα : τέσσερα (4 ) τεμάχια
	ΝΑΙ
	
	

	
	Κώνους σήμανσης θέσης (που θα επιτρέπουν στους χρήστες να βρίσκουν την θέση τους στην παραλία) με αισθητήρα αφής από εύκολα αναγνώσιμα σύμβολα, για να επιτρέπει στον χρήση τον εύκολο εντοπισμό του και ένδειξη κατειλημμένου. Θα είναι κατασκευασμένοι από υλικό, ανθεκτικό στις υπεριώδεις ακτίνες του ήλιου. Το ύψος τους θα είναι περίπου 700 mm και η διάμετρός του 200 mm περίπου. Θα διαθέτει στόμιο με πώμα.
Ποσότητα : τέσσερα (4 ) τεμάχια
	ΝΑΙ
	
	

	
	Φορητή μονάδα λήψης σημάτων και προειδοποίησης κινδύνου, η οποία, θα λαμβάνει τα σήματα κινδύνου, σε περίπτωση κλήσης από έναν χρήστη. Θα είναι αυτόνομη και θα διαθέτει μια επαναφορτίσιμη μπαταρία. Οι διαστάσεις της θα είναι :Ύψος 100 mm, Μήκος: 320 mm, Πλάτος: 250 mm (περίπου) και το βάρος της θα είναι έως 3 Kgr.
Ποσότητα : Ένα (1 ) τεμάχιο
	ΝΑΙ
	
	

	
	Το άτομο με μερική ή καθόλου όραση, καθοδηγούμενο από τους φορητούς διάδρομους κυκλοφορίας στην παραλία, θα οδηγείται στο σημείο εποπτείας της παραλίας, όπου θα ενημερώνεται για την χρήση του συστήματος και θα παραλαμβάνει το τηλεχειριζόμενο πομπό. Ακολουθώντας τις οδηγίες και μέσω των διαδρόμων κυκλοφορίας θα προσεγγίζει τη επισημασμένη θέση του στην παραλία και τον πίνακα παραλίας. Μόλις το άτομο εισέλθει στο νερό θα πιέζει το πρώτο κουμπί στο τηλεχειριστήριο. Αμέσως, η πλησιέστερη σημαδούρα προσανατολισμού θα δίνει χρήσιμες ηχητικές πληροφορίες (βάθος θάλασσας, αρίθμηση/υπολογισμό της απόστασης) εκπέμποντας ένα ηχητικό μήνυμα, π.χ. :«Σημαδούρα Ν°2, απόσταση από την παραλία 25 μέτρα, βάθος νερού 1,50 μέτρα»
	ΝΑΙ
	
	

	
	Το άτομο θα προσανατολίζεται και θα κολυμπάει από τη μία σημαδούρα στην άλλη. Πατώντας το δεύτερο κουμπί, ο πίνακας παραλίας θα εκπέμπει ένα σήμα που θα επιτρέπει την επιστροφή προς την παραλία. Τέλος, σε περίπτωση ανάγκης ή κινδύνου, θα πατάει το τρίτο κουμπί στο τηλεχειριστήριο, το οποίο θα ειδοποιεί άμεσα τον πλησιέστερο σταθμό βοηθειών.
	ΝΑΙ
	
	

	
	Στις τιμές της προσφοράς, θα συμπεριλαμβάνονται και όλα τα απαραίτητα υλικά συναρμολόγησης και στερέωσης, η εφαρμογή του συστήματος σε πλήρη λειτουργία, καθώς και κατάλληλος χώρος εναπόθεσης των φορητών εξαρτημάτων του συστήματος, για ασφάλεια αποθήκευσης, κατά τις ώρες μη λειτουργίας του εξοπλισμού.
	ΝΑΙ
	
	

	ΟΜΑΔΑ 3

	3.1
	ΚΙΝΗΤΗ ΤΟΥΑΛΕΤΑ για ΑμεΑ

	
	Οι μεταφερόμενες τουαλέτες θα αποτελούνται από :
Καμπίνα διαστάσεων περίπου 1,60μΧ1,60μ, αποτελούμενη από τοιχώματα κατασκευασμένα από ανθεκτικό λείο υλικό και συναρμολογούμενα με τέτοιο τρόπο που εξασφαλίζουν την στεγανότητα του χώρου και είναι ανθεκτικά στις κακώσεις και στις μεταβολές της θερμοκρασίας. 
	ΝΑΙ
	
	

	
	Θα έχει εργονομική διαρρύθμιση και  εσωτερικές διαστάσεις που θα επιτρέπουν την άνετη κίνηση ατόμου με αναπηρικό αμαξίδιο και του συνοδού του. Ο χώρος θα επαρκεί ώστε το αμαξίδιο να μπορεί οπωσδήποτε να πραγματοποιεί πλήρη περιστροφή 360ο. Το ύψος της θα είναι τουλάχιστον 2,20 m. Η καμπίνα θα διαθέτει σύστημα αερισμού. Τα εσωτερικά τοιχώματα και το δάπεδο θα έχουν λεία, μη πορώδη επιφάνεια ώστε να αποτρέπεται η συσσώρευση μικροβίων και να διευκολύνεται ο σωστός καθαρισμός τους. 
	ΝΑΙ
	
	

	
	Το δάπεδο θα είναι οπωσδήποτε αντιολισθητικό. Τα μεταλλικά εξαρτήματα που θα χρησιμοποιηθούν (μεντεσέδες, κοχλίες / περικόχλια, πόμολα κλπ.) θα είναι κατασκευασμένα από ανοξείδωτα υλικά εξαιρετικής αντοχής στη θαλάσσια διάβρωση (ανοξείδωτος χάλυβας, κράματα αλουμινίου κλπ.). Το βάρος της (άδεια) δεν θα ξεπερνά τα 120 κιλά. 
	ΝΑΙ
	
	

	
	Η πόρτα του θαλάμου θα αναρτάται σε ισχυρής κατασκευής μεντεσέδες ώστε να αντέχει στους πολύ δυνατούς ανέμους. Εσωτερικά θα ασφαλίζει με εύχρηστο μηχανισμό (περιστροφική χειροκίνητη κλειδαριά, σύρτη κλπ.) ο οποίος θα μπορεί να ξεκλειδώνει και εξωτερικά σε περίπτωση ανάγκης. 
	ΝΑΙ
	
	

	
	Η καμπίνα εσωτερικά να περιλαμβάνει : 
· Λεκάνη (κλειστού τύπου) κατασκευασμένη από ανθεκτικό υλικό με σκέπασμα και κάθισμα 
· Δεξαμενή αποβλήτων τέτοιας χωρητικότητας ώστε να επιτρέπει τον μέγιστο αριθμό χρήσεων και την εκμετάλλευση όλης της χωρητικότητας. Η δεξαμενή να διαθέτει σύστημα εξαερισμού εκτός καμπίνας. Στην δεξαμενή θα εισέρχεται το απαραίτητο χημικό υγρό, το οποίο θα εξασφαλίζει την τέλεια διάλυση των αποβλήτων.
· Θήκη για χαρτί υγείας.
· Καλαθάκι για χαρτιά και απορρίμματα
· Νυχτερινό φωτισμό με ηλιακή ενέργεια
· Κρεμάστρες σε κατάλληλο ύψος
	ΝΑΙ
	
	

	
	Επίσης, η καμπίνα θα διαθέτει σύστημα εξουδετέρωσης οσμών το οποίο θα λειτουργεί συνεχόμενα, χωρίς χρήση μπαταριών. Η εξουδετέρωση θα επιτυγχάνεται  με διάχυση ενεργών συστατικών. Τα ενεργά συστατικά θα είναι σε αέρια μορφή, για την αποφυγή δημιουργίας βακτηριδίων και μυκήτων. Το υλικό εξουδετέρωσης, δεν θα παρουσιάζει τοξικότητα και δεν θα προκαλεί αλλεργίες, καθώς η εφαρμογή ενός τέτοιου προϊόντος σε δημόσιους χώρους, προσιτούς σε όλους, επιφέρει σημαντικούς κινδύνους. Τα παραπάνω θα βεβαιώνονται από σχετικές επιστολές του κατασκευαστικού οίκου με επίσημη μετάφραση στην ελληνική γλώσσα. Θα πρέπει να κατατεθεί ενημερωτικό φυλλάδιο του κατασκευαστικού οίκου του υλικού και φύλλο δεδομένων ασφαλείας του υλικού, στην Ελληνική γλώσσα. Το προϊόν δεν θα απαιτεί εξειδικευμένες γνώσεις στην εφαρμογή του και θα προσφέρει διάρκεια κάλυψης από 4 έως 8 εβδομάδες.
	ΝΑΙ
	
	

	
	Σε ότι αφορά τα ειδικά χαρακτηριστικά της κινητής τουαλέτας θα εκτιμηθεί ιδιαίτερα:
1. Κάθε τεχνολογική εξέλιξη των προς προμήθεια τουαλετών που θα αφορά ποιοτική αναβάθμιση, λειτουργικότητα, εργονομία και ασφάλεια αλλά και οικονομικότητα, υπό την προϋπόθεση ότι θα καλύπτονται πλήρως οι απαιτήσεις των στοιχείων των τεχνικών προδιαγραφών. 
2. Η άριστη αισθητική.
	ΝΑΙ
	
	

	3.2
	Ειδικοι  Κάδοι  Απορριμμάτων για ΑμεΑ

	
	Οι υπό προμήθεια πλαστικοί κάδοι μηχανικής αποκομιδής θα είναι χωρητικότητας 1100 λίτρων, πρόσφατης κατασκευής, αναγνωρισμένου τύπου και κατασκευαστή με καλή φήμη στην Ελλάδα  και  στο εξωτερικό.
	ΝΑΙ
	
	

	
	Οι κάδοι θα είναι κατασκευασμένοι σύμφωνα με την πρόσφατη οδηγία ΕΝ 840 και θα είναι ικανοί να δεχθούν οικιακά, εμπορικά και βιομηχανικά απορρίμματα καθώς και αντικείμενα με μεγάλο όγκο.
	ΝΑΙ
	
	

	
	Οι κάδοι θα είναι σε θέση να φέρουν ωφέλιμο φορτίο τουλάχιστον 400 κιλών και ο κάθε τροχός τους θα μπορεί να φέρει δυναμικό φορτίο τουλάχιστον 200 κιλών. 
	ΝΑΙ
	
	

	
	Οι κάδοι θα αποτελούνται από :
α) Το κυρίως σώμα (κορμός) με σταθερές υποδοχές αναρτήσεως στα πλαϊνά του τμήματα
β) Το σκέπασμα (καπάκι) που συνδέεται στον κορμό.
γ) Τους τέσσερις τροχούς κυλίσεως με το σύστημα πεδήσεως.
	ΝΑΙ
	
	

	
	Υλικό κατασκευής
Όλα τα πλαστικά τμήματα των κάδων θα είναι μονομπλόκ  (κυρίως σώμα, καπάκι κλπ.) και θα είναι κατασκευασμένα μετά από συμπαγή χύτευση πλαστικού (πολυαιθυλένιο) υπό πίεση (injection). Το πολυαιθυλένιο θα πρέπει να είναι πρωτογενές, υψηλού μοριακού βάρους και πυκνότητας (HDPE). 
	ΝΑΙ
	
	

	
	Κυρίως σώμα (κορμός)
Το κυρίως σώμα των κάδων θα πρέπει να έχει κωνικό σχήμα σε μορφή τραπεζίου και με στρογγυλεμένες γωνίες, ώστε να διευκολύνεται η εκκένωση των απορριμμάτων και η πλύση τους. Η κατασκευή του κυρίως σώματος θα είναι με παραγωγή εν σειρά, χωρίς συνδέσεις και ραφές, με συμπαγή σε μονομπλόκ χύτευση του πολυαιθυλενίου μέχρι το χείλος του κορμού.
	ΝΑΙ
	
	

	
	Οι κάδοι στο κυρίως σώμα θα πρέπει να φέρουν τις απαραίτητες χειρολαβές σε αριθμό και θέση, κατάλληλης διατομής και ενίσχυσης για την εύκολη μετακίνηση και ασφαλή χρήση τους. 
	ΝΑΙ
	
	

	
	Στον πυθμένα του κάδου και στο κατώτερο σημείο θα υπάρχει ειδική οπή για την εκροή των υγρών μετά τον καθαρισμό του κάδου. Η μούφα αυτή θα καλύπτεται με καπάκι και θα πρέπει να έχει απόλυτη στεγανότητα.
	ΝΑΙ
	
	

	
	Στο εμπρόσθιο τμήμα θα υπάρχει ειδική οπή με πλαστικό κάλυμμα, το οποίο θα επιτρέπει την ρίψη απορριμμάτων, σε ύψος περίπου 90 cm (κέντρο οπής μέχρι έδαφος) έτσι ώστε να είναι εύκολα προσβάσιμη από ΑμεΑ. Η οπή θα διαθέτει διάμετρο περίπου 35 cm.
	ΝΑΙ
	
	

	
	Καπάκι του κάδου
Το καπάκι θα είναι επίπεδης μορφής με πρεσσαριστές νευρώσεις, ενισχυμένες αρθρώσεις και θα λειτουργεί χειροκίνητα. Θα συνδέεται στον κορμό του κάδου με τρόπο ισχυρής κατασκευής έτσι ώστε να αποφεύγεται η απώλειά του κατά την χρήση των κάδων.
	ΝΑΙ
	
	

	
	Τροχοί
Ο κάθε κάδος θα φέρει τέσσερις τροχούς βαρέως τύπου από συμπαγές ελαστικό διαμέτρου 200 mm. Θα έχουν ικανότητα περιστροφής περί κατακόρυφο άξονα κατά 360ο, έτσι ώστε να είναι ευέλικτος ο κάδος.
Ο κάθε τροχός θα στηρίζεται σε διχαλωτό υποστήριγμα μέσω ενσφαίρου τριβέως και θα συνδέεται με τον κάδο μέσω ειδικής βάσεως κατάλληλα ενισχυμένης και διαμορφωμένης, ικανής να δέχεται τα δυναμικά φορτία και τις κρούσεις κατά την χρήση του κάδου.
	ΝΑΙ
	
	

	
	Ο κάθε κάδος θα φέρει ανεξάρτητο φρένο στους δύο εμπρόσθιους τροχούς που θα τον ακινητοποιεί πλήρως. Οι προσφερόμενοι κάδοι, να είναι κατάλληλοι για ανυψωτικούς μηχανισμούς που χρησιμοποιούν τα απορριμματοφόρα διεθνών προδιαγραφών και θα πρέπει να συνεργάζονται άριστα με τα απορριμματοφόρα και  με τα οχήματα πλύσεως κάδων που διαθέτει ο Δήμος.
	ΝΑΙ
	
	

	
	Ο κάθε κάδος θα διαθέτει σύστημα απόσμησης, το οποίο θα λειτουργεί συνεχόμενα, χωρίς την ανάγκη χρήσης μπαταριών και θα αποτελείται από θήκη, κατασκευασμένη από πολυαιθυλένιο, με ημικυκλική μορφή έτσι ώστε να στερεώνεται με ασφάλεια στη γωνία του κάδου και θα φέρει οπές με κατάλληλη διαμόρφωση, έτσι ώστε να μην φράζουν από σακούλες και απορρίμματα εμποδίζοντας έτσι την διάχυση των ενεργών συστατικών και υλικό εξουδετέρωσης οσμών σε μορφή τζελ, για εύκολη χρήση. Να κατατεθεί ενημερωτικό φυλλάδιο και φύλλο δεδομένων ασφαλείας του κατασκευαστικού οίκου του υλικού. Η τοποθέτηση πρέπει να είναι εύκολη γρήγορη και να μην απαιτεί ειδικές γνώσεις. Ο κάθε κάδος θα συνοδεύεται από υλικό απόσμησης χρονικής διάρκειας απόσμησης τουλάχιστον δώδεκα εβδομάδων.
	ΝΑΙ
	
	

	3.3
	ΕΙΔΙΚΕΣ ΠΛΗΡΟΦΟΡΙΑΚΕΣ ΠΙΝΑΚΙΔΕΣ

	
	Οι προσφερόμενες πινακίδες θα είναι κατάλληλες για την πληροφόρηση του κοινού για τον υπάρχοντα εξοπλισμό στις παραλίες για ΑμεΑ. 
	ΝΑΙ
	
	

	
	Οι πινακίδες πληροφόρησης θα είναι αλουμινίου και τα χρώματα που θα έχουν είναι :  Υπόβαθρο  Μπλε,  Χαρακτήρες – Σύμβολα   Άσπρο. Το σχήμα τους θα είναι ορθογώνιο με διαστάσεις 0,40 μ. (Πλάτος) Χ 0,40 μ. (Ύψος) τουλάχιστον. Η πινακίδα να είναι πάχους τουλάχιστον 3 χιλ. και θα συνδέεται/στηρίζεται σε μεταλλικό στύλο ύψους 3 μ. και  Φ  2’’.
	ΝΑΙ
	
	

	3.4
	Κινητού Διαδρόμου Πρόσβασης ΑμεΑ

	
	Οι προσφερόμενος διάδρομος θα πρέπει να δημιουργεί ασφαλή πρόσβαση σε οχήματα, πεζούς, καροτσάκια για μωρά, ποδήλατα, οχήματα μικροπωλητών, ομάδες διάσωσης άτομα με κινητικά προβλήματα (ΑμεΑ).
	ΝΑΙ
	
	

	
	Το πλάτος του θα είναι τουλάχιστον ένα μέτρο και πενήντα εκατοστά (1,50 m ) για να είναι δυνατή η επιτόπια πλήρης αναστροφή αναπηρικού αμαξιδίου, χωρίς την βοήθεια συνοδού.
	ΝΑΙ
	
	

	
	Θα είναι πολύ ανθεκτικός και θα τοποθετείται εύκολα, χωρίς ειδικευμένο προσωπικό ή εξοπλισμό και χωρίς να έχει προηγηθεί ιδιαίτερη προπαρασκευαστική εργασία.
	ΝΑΙ
	
	

	
	Λόγω της εύκαμπτης κατασκευής του, θα ελαχιστοποιείται ο κίνδυνος χτυπημάτων και τραυματισμών.
	ΝΑΙ
	
	

	
	Θα είναι κινητός, δηλαδή όταν δεν χρησιμοποιείται θα μπορεί να αφαιρεθεί, να τυλιχτεί και να αποθηκευτεί οπουδήποτε.
	ΝΑΙ
	
	

	
	Θα απαρτίζεται από ανακυκλώσιμα υλικά και θα εναρμονίζεται τέλεια με το φυσικό περιβάλλον.
	ΝΑΙ
	
	

	
	Θα είναι κατασκευασμένος από 100% ανακυκλωμένο πολυεστέρα πάχους δέκα (10) χιλιοστών Ο διάδρομος πρέπει να είναι συγχρόνως στιβαρός αλλά και ελαφρύς για εύκολη μεταφορά. Για το λόγο αυτό το βάρος του δεν πρέπει να είναι μεγαλύτερο από 1,5 Κgr/m2 και να αποτελείται από ενιαία τμήματα μήκους τουλάχιστον πέντε μέτρων, με δυνατότητα εύκολης, γρήγορης και ασφαλούς ένωσης μεταξύ τους.
	ΝΑΙ
	
	

	
	Ο βαθμός προστασίας από κλοπή ή βανδαλισμούς πρέπει να είναι σημαντικός. Η στερέωσή τους στο έδαφος να γίνεται με γαλβανισμένους πασσάλους σχήματος Π, μήκους περίπου 0,5 m.
	ΝΑΙ
	
	

	
	Να κατατεθούν σχετικές οδηγίες σύνδεσης και στερέωσης στο έδαφος.  
	ΝΑΙ
	
	

	
	Η κατασκευή του υλικού πρέπει να είναι τρισδιάστατη με διάκενα, έτσι ώστε να μη καλύπτεται από την άμμο.
	ΝΑΙ
	
	

	
	Δεν θα αλλοιώνεται από θαλασσινό νερό, χημικές και αλκαλικές ουσίες ή υδρογονάνθρακες.
	ΝΑΙ
	
	

	
	Θα αντέχει σε ακραίες θερμοκρασίες (από – 40ο C έως 80ο C) καθώς και στην ηλιακή ακτινοβολία UV. Πρέπει να διαθέτει άριστη αντοχή σε εφελκυσμό (τουλάχιστον 12 ton/m). Η θερμοκρασία αλλοίωσης να μην είναι μικρότερη από 200ο C.
	ΝΑΙ
	
	

	
	Όλα τα παραπάνω τεχνικά χαρακτηριστικά, να αναφέρονται αναλυτικά σε έντυπο του κατασκευαστή.
	ΝΑΙ
	
	

	
	Επίσης, η επιφάνειά τους θα πρέπει να είναι αντιολισθητική.
	ΝΑΙ
	
	

	
	Να κατατεθούν test δοκιμών του κατασκευαστή κατά DIN 51097:92 & DIN 51130:94 (ή ισοδύναμα).
	ΝΑΙ
	
	

	
	Επίσης, ο κατασκευαστής να διαθέτει πιστοποιητικά διασφάλισης ποιότητας της διεθνούς σειράς ISO 9001, ISO 14001 & ISO 18001 ( ή ισοδύναμα) που επιβεβαιώνουν την τήρηση προτύπων.  
	ΝΑΙ

